Мэжджыхьыр республикэм щытокIуэ
КъБР-м и атлетикэ хьэлъэмкIэ чемпионат Тырныауз дэт «Геолог» спорт комплексым щекIуэкIащ.
Зеикъуэ къуажэм и щIыхьыр зыхъума Мэжджыхь Эдуард иджы япэу хэтащ килограмми 105-м щIигъу зи хьэлъагъхэм я зэпеуэм. Зэманышхуэ тримыгъэкIуадэу абы тIэу бгъэдыхьэгъуэм килограмм 370-рэ къиIэтри бжьыпэр иубыдащ.
Килограмм 94-рэ зи хьэлъагъхэм я деж щытекIуащ Тырныауз къалэм щыщ Саракаев Расул. Рывокымрэ толчокымрэ зэхэту килограмм 330-м ар пэлъэщащ.
Я хьэлъагъ елъытауэ зыхэта гупхэм апхуэдэуи щытекIуащ Тэмазэ Мурат, Чирвинский Ростислав (Тырныауз), Хьэмырзэ Мухьэмэд, Абэнокъуэ Астемыр (Ислъэмей), Настуев Юсуп (Налшык) сымэ.
Республикэм и чемпионхэр я гъэсэнщ тренерхэу ХьэфIыцIэ Мухьэмэд, Маккаев Махъты, Этезов Вадим, Дахкильгов Чингиз, Хьэмырзэ Аскэрбий, Настуев Хьэжмурат, Ахъмэт Заур сымэ.
Зэхьэзэхуэм кърикIуахэм япкъ иткIэ КИФЩI-м и чемпионатым республикэм и щIыхьыр щызыхъумэну КъБР-м и командэ къыхэхар яубзыхуащ.
Дыгулыбгъу Жантинэ.
